CELEX: 32010D0480
Language: da
Date: 2010-09-03 00:00:00
Title: 2010/480/FUSP: Den Udenrigs- og Sikkerhedspolitiske Komités afgørelse EUMM Georgia/1/2010 af 3. september 2010 om forlængelse af mandatet for missionschefen for Den Europæiske Unions observatørmission i Georgien, EUMM Georgia

4.9.2010   
            
            
               DA
            
            
               Den Europæiske Unions Tidende
            
            
               L 234/16
            
         DEN UDENRIGS- OG SIKKERHEDSPOLITISKE KOMITÉS AFGØRELSE EUMM Georgia/1/2010
   af 3. september 2010
   om forlængelse af mandatet for missionschefen for Den Europæiske Unions observatørmission i Georgien, EUMM Georgia
   (2010/480/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 38, stk. 3,
   under henvisning til Rådets fælles aktion 2008/736/FUSP af 15. september 2008 om Den Europæiske Unions observatørmission i Georgien, EUMM Georgia (1), særlig artikel 10, stk. 1, og
   ud fra følgende betragtninger:
   
               (1)
            
            
               I henhold til artikel 10, stk. 1, i fælles aktion 2008/736/FUSP bemyndigede Rådet i overensstemmelse med traktatens artikel 38 Den Udenrigs- og Sikkerhedspolitiske Komité (i det følgende benævnt »PSC«) til at træffe de relevante afgørelser med henblik på at udøve den politiske kontrol med og den strategiske ledelse af Den Europæiske Unions observatørmission i Georgien, EUMM Georgia (i det følgende benævnt »EUMM Georgia«), herunder afgørelsen om udnævnelse af en missionschef.
            
         
               (2)
            
            
               Den 16. september 2008 udnævnte PSC efter indstilling fra generalsekretæren/den højtstående repræsentant ved afgørelse EUMM/1/2008 (2) Hansjörg HABER til missionschef for EUMM Georgia indtil den 15. september 2009.
            
         
               (3)
            
            
               Den 31. juli 2009 forlængede PSC efter indstilling fra generalsekretæren/den højtstående repræsentant ved afgørelse EUMM Georgia/1/2009 (3) Hansjörg HABERs mandat som missionschef for EUMM Georgia indtil den 15. september 2010.
            
         
               (4)
            
            
               Den 30. juni 2010 indstillede Unionens højtstående repræsentant for udenrigsanliggender og sikkerhedspolitik, at PSC forlænger Hansjörg HABERs mandat som missionschef med yderligere et år, dvs. indtil den 15. september 2011 —
            
         VEDTAGET DENNE AFGØRELSE:
   Artikel 1
   Mandatet for Hansjörg HABER som missionschef for Den Europæiske Unions observatørmission i Georgien, EUMM Georgia, forlænges indtil den 15. september 2011.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Bruxelles, den 3. september 2010.
      
         
            På Den Udenrigs- og Sikkerhedspolitiske Komités vegne
         
         W. STEVENS
         
            Formand
         
      
   
   
      (1)  EUT L 248 af 17.9.2008, s. 26.
   
      (2)  EUT L 319 af 29.11.2008, s. 79.
   
      (3)  EUT L 214 af 19.8.2009, s. 40.